Østjylland Politi fik anmeldelsen klokken 11.05 om, at der på Albøgevej i Trustrup på Djursland var sket et uheld, hvor et letbanetog og en norsk indregistreret personbil var stødt sammen.

- På den baggrund af den anmeldelse igangsætter vi en massiv redningsindsats - herunder et myndighedssamarbejde.

Ulykken skete ved en jernbaneoverskæring, hvor der ikke er nogen bomme, der går ned, når der kommer et tog, men hvor der i stedet er master, der blinker, og klokker, der ringer, når et tog passerer.

Havarikommissionen, politiets kriminaltekniske personale og en bilinspektør skal nu finde ud af, hvad der er årsagen til ulykken, oplyser politiinspektøren.

Derfor er en større undersøgelse af sammenstøddet i gang, og politiet kan endnu ikke sige noget om årsagen til uheldet, siger politiinspektøren.